Johannes Latuharhary

Mr. Johannes Latuharhary (6 Juli 1900-8 Novèmber 1959) iyâ arèya sorang politikus bân parèntès kamardhikaan Indonesia. Johannes apangkat Gubernur Maluku sè dâ’ adâ’ (1950-1955) bân ajuwang ka angghuy maso’en maluku ka NKRI.

Johannes Lahèr è Saparua, Maluku, bân bâkto ngodâ ngallè ka Batavia ka angghuy alanjuttaghi pandidighân. Budiyân, dhibi’en ollè beasiswa ka angghuy ajhâr èlmo hokom è Universitas Leiden. Samolèna dâ’ tana aèng, Johannes dhâddhi hakim è jhâbâ tèmor bân molaè noro’ dâlem pergerakan kebangkatan nasional Indonesia lèbât organisasi dât-ngodâdhân Sarèkat Ambon (SA). Johannes pas ambu dhâddhi hakim bân ngallè dhâddhi advokat, bâkto ghi’ aghuli è bingkèng politik ka angghuy ngibâ maso’ SA dân parjhuwangan ka mardhikaan Indonesia. Bâkto jhâman Jepang, Johannes alako èbâbâ departemen orosan dâlem negeri è Jakarta bân ètahan Jepang tello kalè kalabân cem-macem alasan. Johannes noro’ dâlem panolèsan UUD 1945 dhâddhi angghuta Badan Penyelidik Usaha-usaha Persiapan Kemerdekaan Indonesia bân Panitia Persiapan Kemerdekaan Indonesia.

Salastarèna Indonesia mardhika, Johannes èangka’ dhâddhi Gubernur Maluku. Tapè, amarghâ Bâlândhâ èajhâjhâ  Maluku è bâkto jârèya, Johannes pagghun neng è Jâbâ mènangka anggota Komite Nasional Indonesia Tengnga bân mènangka diplomat è bâkto perjanjian Renville bân Roem-Roijen. Saamponna èakoè kadaulatan Indonesia, Johannes dhâtâng ka Maluku è taon 1950, bân è bâkto jabatanna aperrang kaangghuy mabângun polè kottah Ambon, sè ella rosak polana aperrang sareng Republik Maluku Lao'. èpon seda è taon 1959.

 Bâkto ngodâ 
Johannes lahèr è Ullath, Saparua è tangghâl 6 Juli 1900. Ramana Jan Latuharhary bân èbhuna Josefin Hiarej. Jan iyâ arèya ghuru neng kampong tatangghâna Ullath. awwâllâ, Johannes (jhughân èjuluki "Nani")Nanulaitta 1982, hlm. 13. asakola è Ullath è kellas sèttong SD, tapè dhibi’en ngallè ka Ambon è bâkto aomor 9 taon. È Ambon, Johannes ajhâr è Dutch Europeesche Lagere School (ELS). Umumma, ELS coma narèma na'-kana' ketoronan Eropa, tapè polana ramana ghuru, Johannes ètarèma. èpon ajhâr è ELS kantos taon 1917. Samarèna jârèya, Johannes apinda ka Batavia, bân ajhâr è Hogere Burgerschool (HBS) kantos taon 1923.

Samarèna lulus dâri HBS, Johannes narèma beasiswa dâri dana amal Ambonsch Studiefonds saèngghâna bisa ajhâr hukum è Universitas Leiden. È Leiden, Johannes dhâddhi orèng asli Maluku sè partama sè narèma gellâr Meester in de Rechten (Mr.) è bulân Junè 1927. Salaèn ajhâr hokom, Johannes jhughân asosialisasi sareng anggota Asosiasi Indonesia è dhissa' akadhi Ali Sastroamidjojo bân Iwa Kusumasumantri, sanajân salerana ta' resmi èdaftaraghi mènangka anggota. Saellana abali dâri Leiden, Johannes ampon dhâddhi pejuang persatuan bân kamardika'an Indonesia.Elson 2008, hlm. 45–46

 Sombher